**Határtalanul! pályázat 2022.**

**Nagyvárad – Király-hágó – Kolozsvár – Szováta – Székelyudvarhely – Tusnádfürdő – Szent Anna-tó – Mohos tőzegláp – Torjai Büdös-barlang – Kovászna – Sepsiszentgyörgy – Déva – Arad**

**Pályázati kód: ED 55 - Vulkánok útján**

**2023. április 17-21.**

A program keretében meglátogatjuk Nagyváradon a Székegyesegyházat, a Püspöki palotát, a Kanonok sort, a Sas palotát, a Szigligeti Színházat és az Emke kávéházat. A Király-hágón megpihenünk, majd Kolozsváron megtekintjük a belváros nevezetességeit. (Mátyás király szülőháza, Mátyás király szobra, Szent Mihály templom, Régi városháza, Bánffy palota) Első éjszakai szállásunkat is itt foglaljuk el. Meglátogatjuk Kolozsváron az ásványtani múzeumot, ahol nagyon gazdag ásványgyűjteményt csodálhatunk meg. Utunk Szovátára vezet, ahol a Medve-tavat sétáljuk körbe. Ezt követően a Székelyföld fővárosaként is emlegetett Székelyudvarhelyre megyünk, megnézve a központban található Szobor parkot, Városházát, Orbán Balázs szobrot. Szállásunkra, Tusnádfürdőre utazunk, ahol megismerkedünk a környékkel: meglátogatjuk a Tusnádi borvízmúzeumot. Meglátogatjuk a Jókai Mór Általános Iskolát. Ezt követően túrázunk a Sólyomkőre. Megismerjük a Mohostőzegláp titkait, majd felfedezzük a Szent Anna-tavat, végül meglátogatunk egy mofettát.

Háromszék legnagyobb városába, Sepsiszentgyörgyre utazunk, ahol a Székely Nemzeti Múzeumban feltárul előttünk a székelyek történelme. Ezt követően hosszabb utazás után Déva várát csodáljuk meg. Utolsó megállónk Aradon lesz. Hazautazás, érkezés az esti órákban.